
ŠAKIŲ RAJONO SAVIVALDYBĖS ADMINISTRACIJOS DIREKTORIUS
ĮSAKYMAS
DĖL ŽEMĖS SKLYPO, ESANČIO ŠAKIŲ R. SAV., GELGAUDIŠKIO M., TAIKOS G.39A, (KADASTRINIS NR.8425/0002:10) NAUDOJIMO BŪDO NUSTATYMO PAGAL GELGAUDIŠKIO MIESTO TERITORIJOS BENDRĄJĮ PLANĄ

2015 m. sausio 9 d. Nr. AT-19
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 2 dalies 2 punktu, Lietuvos Respublikos Vyriausybės 1999 m. rugsėjo 29 d. nutarimu Nr. 1073 patvirtinto Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo 10 punktu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Lietuvos Respublikos Vyriausybės 2012 m. gruodžio 12 d. nutarimu Nr. 1523 „Dėl Masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“, Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 „Dėl žemės naudojimo būdų turinio aprašo patvirtinimo“, Gelgaudiškio miesto teritorijos bendruoju planu, patvirtintu rajono savivaldybės tarybos 2013 m. kovo 28 d. sprendimu Nr. T-107 „Dėl Gelgaudiškio miesto teritorijos bendrojo plano tvirtinimo“ ir atsižvelgdamas į Raimondo Jociaus 2015 m. sausio 6 d. prašymą:

1. N u s t a t a u kitos paskirties 0,1595 ha žemės sklypo (kadastro Nr.8425/0002:10), esančio Šakių r.sav., Gelgaudiškio m., Taikos g.39A, žemės naudojimo būdą vienbučių ir dvibučių gyvenamųjų pastatų teritorijos. 

2. N u s t a t a u  kitos paskirties 0,1595 ha kadastro Nr. 8425/0002:10) vertes:

 
nominalią vertę – 1222,19 (vienas tūkstantis du šimtai dvidešimt du eurai, 19 eurocentų), nominali indeksuota sklypo vertė – 1955,51 (vienas tūkstantis devyni šimtai penkiasdešimt penki eurai, 51 eurocentas);
 
vidutinę rinkos vertę – 1106,35 (vienas tūkstantis vienas šimtas šeši eurai, 35 eurocentai).
        
3. P a ž y m i u, kad šis įsakymas yra skelbiamas Šakių rajono savivaldybės interneto svetainėje (www.sakiai.lt). Žemės sklypo savininkas Raimondas Jocius turi kreiptis į Valstybės įmonės Registrų centrą dėl 1 punkte nurodyto žemės sklypo būdo nustatymo ir nustatytų verčių įregistravimo.

4. Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius                                                                               Juozas Puodžiukaitis

